पैहला ए जे मियां पिरथीसिंह होरें गी महाराजा गुलाबसिंह हुंदा सिक्खें ते अंग्रेजें कन्ने दबाज चाल्लै दै पता हा ते अंग्रेजें कोल जाने करी ए राज खु’ल्ली जाना हा दूए ए जे मियां पिरथीसिंह हुंदा डोगरें ते खास करी जम्वाल बरादरी रसूख हा। महाराजा गुलाबसिंह डीडो आले कलंक गी दुहराइयै बरादरी होर नराज नेई हे करना चांह‌्दे। अंग्रेजें पंजाब उप्पर भलेआं कब्जा ने हा कीते दा, जम्मू दी गद्दी दा असली बारस रघवीरदेव कुसै बेल्ले बी जा सकदा हा जे अंग्रेजें ते सिक्खे(ल्हौर दरबार) दे दरम्यान कोई समझो होई जंदा। मियां पिरथी हुंदी कटोच पतनी ने इक रेशमी चादर कडि‌ढ महाराजा रणबीरसिह हुदें कोल पेश कीती तां उनें पुच्छेआ जे बूआ हो के मंगदियां न? तां बूआ होरें अपना सुहाग मंगेआ। महाराजा रणबीरसिह होरें गलाया दे मिगी बापू होर आखी गे हे जे चार दिन र करना ए तां मिया पिरथीसिहे गी नेई छोड़ेआ। औ उनेगी अक शता उप्पर छोड़ी सकनां जे ओ कोई शस्तर कोल नेई रक्खना ते जम्मू कदें नेई औग। कन्ने पंजाह् हजार रपेआ जर्माना देग। बूआ कटोच होरें ए रपेआ भटोली आले शाहें कोला लेइयै दित्ता ते मियां पिरथीसिंह होर चौह्‌बी साल कैद कट्टियै घर आई सके। महाराजा रणबीरसिंह होरें उंदी फत्तु दे चुगानै आली हेवली बापस करी ओड़ी ते उनेगी मैह‌्कमा जंगलात दा मंत्री बनाइयै अखनूर रौह‌्ने ताई आक्खेआ। चन्हांς दे कंढै हरमंदर पत्तनै कोल इक हवेली बनवाइयै ओ रौह‌्न लगे। उनें इक हवेली पुरमंडल बी बनवाई ही जेह‌्ड़ी शिवजी दे मंदरै दे सामनै पार देवका दे कंढै खंडरात बनी चुकी दी ऐ।